“Mirzo Ulug‘bek” metro bekati yonida “Korzinka.uz Bunyodkor” supermarketi ochildi

“Mirzo Ulug‘bek” metro bekati yonida “Korzinka.uz Bunyodkor” supermarketi ishga tushdi. Bu haqda tarmoqning Telegram kanalida ma’lum qilindi.

Ochilish marosimiga tashrif buyurganlar karnay-surnay va milliy musiqa jo‘rligidagi quvnoq muhitdan bahramand bo‘ldi. Maxsus kun munosabati bilan do‘konda chegirma va aksiyalar davom etmoqda.

“Korzinka.uz Bunyodkor” Chilonzor-6 mavzesi, Bunyodkor va Cho‘ponota ko‘chalari chorrahasi manzilida joylashgan (mo‘ljal: “Bunyodkor” stadioni). Ta’kidlash lozimki, ayni savdo hududining ishga tushirilishi “Korzinka.uz Integro” (Chilonzor) do‘konining tig‘iz vaqtlar davomidagi faoliyatiga yengillik olib keladi.

"Korzinka.uz Bunyodkor" tarmoqning respublika miqyosida olganda oʻttiz ikkinchi doʻkoni (DISKONT va Smart turkumidagi doʻkonlar bilan birgalikda) hisoblanadi. Kompaniya do‘konlarini O‘zbekistonning boshqa hududlarida ham ochishni davom ettiradi. Tarmoqning barcha savdo nuqtalari va qo‘shimcha ma’lumotlar bilan quyidagi rasmiy sahifalarda tanishib borishingiz mumkin: